কল্কি ভগবান
কল্কি ভগবান (জন্ম ৭ মার্চ ১৯৪৯ বিজয় কুমার নাইডু হিসাবে), যিনি শ্রী ভগবান নামেও পরিচিত, একজন স্ব-শৈলীর ভারতীয় গডম্যান, ধর্ম নেতা, ব্যবসায়ী ও একজন আবাসন শিল্পে বিনিয়োগকারী। এলআইসির একজন প্রাক্তন কেরানি, তিনি নিজেকে ঈশ্বরের অবতার (কল্কি অবতার) বলে দাবি করেন। তিনি 'একম' কাল্ট ও হোয়াইট লোটাস কনগ্লোমারেটের প্রতিষ্ঠাতা। বিজয় কুমার তার অনুগামীদের তাকে ঈশ্বর হিসাবে উপাসনা করতে উৎসাহীত করেন; এবং নিজেকে অলৌকিক কাজ করতে সক্ষম একটি ঐশ্বরিক অবতার বলে দাবি করে। তিনি মানবজাতিকে আধ্যাত্মিক জ্ঞান প্রদানকারী একজন মশীহ বলেও দাবি করেছেন। তিনি ১৯৮৯ সালে একতা নামে একটি নতুন ধর্মীয় আন্দোলন শুরু করেন এবং বিশ্বে ২০১২ সালে একটি আধ্যাত্মিক স্বর্ণযুগের উদ্বোধন করার ভবিষ্যদ্বাণী করেছিলেন। যখন এমন কোনও ঘটনা ২০১২ সালের ২১শে ডিসেম্বর ২০১২ ঘটেনি, তখন হতাশ অনুগামীরা মতবাদ ত্যাগ করে এবং এটি তার পুত্র এনকেভি কৃষ্ণ ("কৃষ্ণজি") ও পুত্রবধূ প্রীথা কৃষ্ণের ("প্রীথাজি") কাছে হস্তান্তর করা হয়েছিল। তারা এটিকে 'একম', 'পিকে কনশাসনেস এবং ওঅ্যান্ডও একাডেমী' মতো বিভিন্ন নামে পুনঃব্র্যান্ড করেছে। একমের পাশাপাশি, কল্কি এবং তার পরিবারও হোয়াইট লোটাস কনগ্লোমেরেটের মালিক। এটি রিয়েল এস্টেট, খনি, বিনোদন, খেলাধুলা, কৃষি, শিক্ষা, অর্থায়ন ও উৎপাদনে আগ্রহ সহ বহু মিলিয়ন ডলারের কোম্পানিসমূহের গোষ্ঠী। এদের মধ্যে অনেকগুলি হল শেল কোম্পানি এবং শুধুমাত্র মেইলিং ঠিকানা হিসাবে বিদ্যমান। আনন্দগিরি এবং সমদর্শিণীর মতো প্রাক্তন একত্ব ধর্মের বিশিষ্ট আচার্যরা এই সংস্থাগুলির বোর্ডে বসেন।